Diari Oficial de la Generalitat Valenciana


Sumari del DOGV 4936, del 01-02-2005 (2005/208)

Notificació de la proposta de resolució de l'expedient VIVI/040502/246,a Gines Lajara, SL.
------------------------------------------------------------------------------------------

### Dades del document

Número de DOGV
:   4936

Data del DOGV
:   01-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/208


Organisme emissor
:   Conselleria de Territori i Habitatge

Tipus de document
:   Anunci

Notificació de la proposta de resolució de l'expedient VIVI/040502/246,a Gines Lajara, SL. [2005/208]
  
De conformitat amb el que establix l'article 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica la proposta de resolució a Gines Lajara, SL amb expedient VIVI/040502/246.
  
Per ordre de l'instructor del procediment sancionador referenciat, a l'efecte previngut en el Reglament d'Habitatges de Protecció Oficial de 24 de juliol de 1968, us traslladem la proposta de resolució d'aquest, que us notifiquem perquè en tingueu coneixement, sota l'advertència que en el termini de quinze dies, comptadors des del següent al de la seua recepció, podeu al·legar tot el que considereu oportú en la vostra defensa, conforme al que establix l'article19 del Reial decret 1398/1993, de 4 d'agost, pel qual s'aprova el Reglament de Procediment Sancionador i que els documents que apareixen en el procediment són:
  
1. Denúncia
  
2. Informe tècnic
  
3. Orde d'obres
  
4. Plec de càrrecs
  
València, 11 d'agost de 2004.- El secretari d'actuacions: María Luisa Martí Llabata.
  
Vist el procediment sancionador VIVI/040502/246 seguit contra Gines Lajara, SL per infracció del règim legal que regula els habitatges de protecció oficial, iniciat per ordre de procedir del cap del Servei Territorial d'Habitatge i Projectes Urbans.
  
Vist que són fets provats, i així es declara, que a l'habitatge situat a Llíria, carrer del Cid 6, presentava les deficiències assenyalades en el plec de càrrecs.
  
Vist que la denúncia que va donar origen a aquest procediment la formula en data 8 de maig de 2002, José Miguel Ruiz Mondejar.
  
Vist que l'instructor no considera procedent la pràctica de prova, a més de la ja practicada i que consta en informe tècnic.
  
Vist que en data 11 de juny de 2003 se formula a l'expedientat el plec de càrrecs oportú.
  
Vist que al plec de càrrecs no es formulen al·legacions.
  
Atés que els fets continguts en el segon vist que constitueixen una falta molt greu tipificada com a tal en l'article 6.10 de la Llei 1/1997, de la Generalitat Valenciana, de Règim Sancionador en Matèria d'Habitatge.
  
Atés que l'expedientat és responsable davant l'administració dels fets continguts en el segon vist.
  
Atés que la falta comesa per l'expedientat pot ser sancionada, segons el que disposa l'article 8 de la Llei 1/1997 de 21 de febrer, amb multa de 3.005,07 a 30.050,61 euros.
  
Atés que és competent per a resoldre aquest procediment elcap del Servei Territorial d'Habitatge i Projectes Urbans, d'acord amb les facultats que a l'efecte li confereix l'Ordre de 9 de setembre de 2003, de la Conselleria de Territori i Habitatge.
  
Vistos la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, la Llei de Règim Jurídic de les Administracions Públiques i la resta de normes de general i pertinent aplicació, l'instructor que subscriu us eleva la següent
  
Proposta de resolució
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997 una sanció de quatre mil dos-cents deu euros (4.210 euros).
  
2. Obligar l'expedientat que per si o a costa seua, realitze en el termini de quinze dies les obres següents:
  
- Desmuntar, repassar i tornar a construir la ximenera al saló amb un conducte de ventilació totalment aïllat, fins a salvar el nivell exterior superior i segons el disseny i els materials que consten en el projecte arquitectònic.
  
- Reposar fugues d'aigua en els desaigües del bany i el posterior sanejat de les zones afectades per la humitat, amb acabat de pintura semblant a l'existent.
  
- Desmuntar el material afectat per aquests bombaments, sanejant el suport, i la posterior reposició amb peces del mateix disseny i la qualitat existent.